CELEX: 62011TN0243
Language: hu
Date: 2011-04-26 00:00:00
Title: T-243/11. sz. ügy: 2011. április 26-án benyújtott kereset — Glaxo Group kontra OHIM — Farmodiética (ADVANCE)

2.7.2011   
            
            
               HU
            
            
               Az Európai Unió Hivatalos Lapja
            
            
               C 194/19
            
         2011. április 26-án benyújtott kereset — Glaxo Group kontra OHIM — Farmodiética (ADVANCE)
   (T-243/11. sz. ügy)
   2011/C 194/32
   A keresetlevél nyelve: angol
   
      Felek
   
   
      Felperes: Glaxo Group Ltd (Greenford, Egyesült Királyság) (képviselő: O. Benito Solicitor)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: Farmodiética — Cosmética, Dietética e Produtos Farmacêuticos, Lda (Estarda de S.Marcos, Portugália)
   
      Kereseti kérelmek
   
   
               —
            
            
               A Törvényszék függessze fel az eljárást a Portugáliában benyújtott törlés iránti kérelemre vonatkozó határozat meghozataláig, mivel jelen a törlés iránti kérelem csupán azt a jogalapot vitatja, amely alapján a 6472971 sz. közösségi védjegy lajstromozását megtagadták, és amennyiben ezen törlés iránti kérelem elutasításra kerülne:
            
         
               —
            
            
               a Törvényszék helyezze hatályon kívül a Belső Piaci Harmonizációs Hivatal (védjegyek és formatervezési minták) (OHIM) negyedik fellebbezési tanácsának 2011. február 25-i, az R 665/2010-4. sz. ügyben hozott határozatát; és
            
         
               —
            
            
               az alperest és/vagy a fellebbezési tanács előtti eljárásban részt vevő másik felet kötelezze a költségek viselésére.
            
         
      Jogalapok és fontosabb érvek
   
   
      A közösségi védjegy bejelentője: A felperes.
   
      Az érintett közösségi védjegy: Az „ADVANCE” szóvédjegy az 5. osztályba tartozó áruk tekintetében — 6472971. sz. közösségi védjegybejelentés.
   
      A felszólalási eljárásban hivatkozott védjegy vagy megjelölés jogosultja: A fellebbezési tanács előtti eljárásban részt vevő másik fél.
   
      A hivatkozott védjegy vagy megjelölés: A 417744. számon a 3. és 5. osztályba tartozó áruk tekintetében bejelentett „ADVANCIS CAPS MORE BIOAVAILABLE. MORE EFFECTIVE” portugál védjegy.
   
      A felszólalási osztály határozata: A felszólalási osztály a felszólalásnak helyt adott.
   
      A fellebbezési tanács határozata: A fellebbezési tanács a fellebbezést elutasította.
   
      Jogalapok: A 207/2009 tanácsi rendelet 8. cikke (1) bekezdése b) pontjának és 65. cikke (2) bekezdésének megsértése, amennyiben a fellebbezési tanács: (i) úgy ítélte meg, hogy a felperes nem vitatja a fellebbezési tanács 2010. február 25-i határozatát az érintett áruk hasonlóságára vonatkozó részében; (ii) úgy ítélte meg, hogy nem indokolt a fellebbezési tanács 2010. február 25-i határozata érintett áruk hasonlóságára vonatkozó részétől eltérni; (iii) nem vizsgálta, hogy a 3. osztályba tartozó érintett áruk hasonlóak-e vagy sem az 5. osztályba tartozó érintett árukkal; (iv) nem nyújtott magyarázatot arra, miért lényeges annak tekintetbe vétele, miként hangoznak a megjelölések angolul, mikor az érintett terület Portugália; (v) úgy ítélte meg, hogy az ütköző védjegyek az angol hangzás szempontjából hasonlóak; (vi) helytelen vizsgálatokat alkalmazott a megjelölések összehasonlítása vonatkozásában, ezáltal helytelenül állapította meg, hogy a hasonlóság szintje átlagos; és (vi) helytelen és hiányos vizsgálatot folytatott az összetéveszthetőség átfogó értékelésének céljából.